TISCO เข้าซื้อธุรกิจรายย่อย SCBT หนุนการโตระยะยาวซื้อเป้า 82 บ.
TISCO เข้าซื้อธุรกิจรายย่อย SCBT หนุนการโตระยะยาวแนะซื้อเป้า 82 บ.
4 ส.ค. 2560

บล.ดีบีเอสฯ ระบุในบทวิเคราะห์วันนี้(4 ส.ค.) ว่า บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO การเข้าซื้อธุรกิจรายย่อย SCBT เป็นไปตามแผน โดยจะมีการโอนสินทรัพย์และหนี้สินธุรกิจรายย่อยจากธนาคารสแตนดาร์ด ชาร์เตอร์ส (ประเทศไทย) หรือ SCBT เข้ามายัง TISCO เสร็จสิ้นในไตรมาส 4/60
โดยมูลค่าสินทรัพย์สุทธิที่โอนเข้ามาจะมี Discount ซึ่งประเมินว่าจะอยู่ที่ประมาณ 1.5 หมื่นล้านบาท (เป็นสินเชื่อรายย่อย 3.9 หมื่นล้านบาท เป็นเงินฝากราว 2-3 หมื่นล้านบาท) ซึ่งสินเชื่อ 65% เป็นสินเชื่อที่อยู่อาศัย, 15% เป็นสินเชื่อส่วนบุคคล, 10% เป็นสินเชื่อบัตรเครดิต และ 10% เป็นสินเชื่อ SME
สำหรับลูกค้าจาก SCBT จะเข้ามาที่ TISCO ราว 3 แสนราย ปัจจุบัน TISCO มีลูกค้ารายย่อยราว 1 ล้านราย เป็นลูกค้ารายใหญ่ประมาณ 30% ที่ TISCO สามารถขายผลิตภัณฑ์ทางการเงิน เช่น ประกัน และธุรกิจตลาดทุนได้ สำหรับลูกค้า 3 แสนรายของ SCBT นั้น 1 แสนรายเป็นลูกค้าสินเชื่อรายบุคคล,1.6 หมื่นรายเป็นลูกค้าสินเชื่อที่พักอาศัย และ 7-8 หมื่นรายเป็นลูกค้าเงินฝาก โดย 4-5 หมื่นรายของลูกค้าส่วนนี้ที่ TISCO จะถึงมาเป็นลูกค้าแบงค์
พอร์ตสินเชื่อ TISCO จะโตราว 15% หลังรับโอนกิจการ และสัดส่วนสินเชื่อรายย่อยจะเพิ่มเป็น 76% จาก 72% ในสิ้น ไตรมาส2/60 โดยสินเชื่อที่พักอาศัยจะขยายมากสุด (จาก 1 หมื่นเป็น 2.6 หมื่นล้านบาท) และทำให้ TISCO มีค่าใช้จ่ายดำเนินงานต่อบัญชีสินเชื่อที่พักอาศัยลดลง และเปิดโอกาสให้ขยายสินเชื่อประเภทนี้ได้มากขึ้น
คาดการรับโอนธุรกิจจาก SCBT ไม่กระทบผลประกอบการไตรมาสที่รับโอน เนื่องจากรายได้ที่เพิ่มจะชดเชยกับค่าใช้จ่ายในการโอนที่เกิดขึ้นเพียงครั้งเดียว
ด้าน NPL ratio คาดว่าจะทรงๆ เพราะอยู่ในระดับใกล้เคียงกัน ส่วน Coverage ratio จะลดลงจาก 172% ในสิ้น ไตรมาส2/60  เงินกองทุนเพียงพอ โดยสิ้น ไตรมาส2/60 บริษัทมี CAR สูงถึง 20.5% และใช้ BIS ratio เพียง 2%
ผลกระทบจากเกณฑ์จำกัดการปล่อยสินเชื่อธุรกิจบัตรเครดิตและสินเชื่อส่วนบุคคลจำกัด เพราะ TISCO ไม่มีแผนที่จะขยายสินเชื่อรายบุคคลหลังการโอน เพราะมีนโยบายที่จะลดลูกค้าประเภทนนี้ลง
ส่วนบัตรเครดิตยังดำเนินการต่อ แต่ฐานลูกค้าของ SCBT อยู่กลุ่มรายได้ปานกลาง-สูง ซึ่งไม่กระทบจากเกณฑ์ใหม่ของธปท. และครึ่งหนึ่งของพอร์ต (ราว 1.5-2 พันล้านบาท) เป็นสินเชื่อ Revolving แต่จะถูกกระทบถ้าเกณฑ์ใหม่ให้ลดอัตราดอกเบี้ยบัตรเครดิตลงจาก 20% เป็น 18% แต่ก็กระทบไม่มาก
คงคำแนะนำซื้อ TISCO ให้ราคาพื้นฐาน 82 บาท อิงกับ Gordon growth model ซึ่งเทียบเท่ากับ P/BV ปีนี้ 1.9 เท่า โดยคาดว่าการเข้าซื้อธุรกิจรายย่อย SCBT จะช่วยหนุนการเติบโตในระยะยาว จากการที่ฐานลูกค้าใหญ่ขึ้น มีโอกาสในการขายผลิตภัณฑ์ทางการเงินมากขึ้น